Qantas skrydžiai Nr. 7 ir Nr. 8

Qantas skrydžiai Nr. 7 ir Nr. 8 (QF7/QFA7 ir QF8/QFA8) – Australijos oro linijų bendrovės Qantas vykdomi skrydžiai tarp Sidnėjaus oro uosto (Australijoje) ir Dalaso/Fortvorto tarptautinio oro uosto (JAV). Iki 2016 m. šis maršrutas buvo ilgiausias pasaulyje komercinis skrydis pasaulyje. Šio skrydžio ilgis yra 13 804 km – daugiau nei trečdalis atstumo aplink Žemę. Šiems skrydžiams naudojami Airbus A380 lėktuvai. 

2019 m. duomenimis šis skrydis buvo 7-tas pagal atstumą pasaulyje. Ilgiausiu pasaulyje skrydžiu tapo 15344 km ilgio Singapore Airlines SQ 21 iš Niuarko į Singapūrą.Singapore Airlines To Launch World's Longest Commercial Flights

 Istorija 
7 ir 8 Qantas skrydžiai buvo pradėti 2011 m. gegužės 6 d.Qantas Begins Flights Between Sydney and Dallas, Longest 747 Route Ever Kompanija šiems maršrutams buvo pasirinkusi Boeing 747-400ER lėktuvus. Tuo metu tai buvo ilgiausias skrydis pasaulyje šiuo lėktuvu, taip pat trečias pagal atstumą maršrutas pasaulyje. Iš pradžių šie skrydžiai vykdavo 4 kartus per savaitę, tačiau nuo 2012 m. liepos 1 d. pradėti vykdyti kasdien.Qantas does Dallas (daily) with upgraded Boeing 747s

Nuo 2013 m. lapkričio šis maršrutas tapo ilgiausias pasaulyje, kai konkurentai nusprendė savo ilgiausius reisus sustabdyti.Qantas claims „world’s longest flight“ for Sydney-Dallas route

2014 m. gegužę kompanija pranešė, kad pradės šiuos skrydžius aptarnauti Airbus A380 lėktuvais. Tai buvo pradėta daryti 2014 m. rugsėjo 29 d. Perėjus prie šių lėktuvų atgalinio skrydžio metu atsisakyta sustojimo Brisbene, kuris buvo privalomas su Boeing 747 orlaiviais. A380 lėktuvai specialiai šiems skrydžiams buvo perdaryti 4 klasėms, pridedant pirmą klasę.QANTAS CUSTOMERS TO EXPERIENCE WORLD-CLASS A380 SERVICES TO DALLAS/FORT WORTH

Tuo pačiu Qantas tapo pirmąja bendrove, Dalaso/Fortvorto oro uoste pradėjusi naudoti A380 lėktuvus.

Šie skrydžiai vyksta 6 kartus per savaitę (išskyrus antradienius). A380 orlaiviuose talpinama 14 pirmos klasės, 64 – verslo, 35 – pagerintos ekonominės ir 371 ekonominės klasės keleivių.Qantas Seat Maps

Skrydis Nr. 7 trunka apie 15 val. 30 min., 8 skrydis – 16 val. 50 min.

 Šaltiniai 

Kategorija:Civilinė aviacija
Kategorija:Qantas